**ՀԻՄՆԱՎՈՐՈՒՄ**

##### **«ՀԱՆՐԱԿՐԹԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԿՈԼԵԳԻԱԼ ԿԱՌԱՎԱՐՄԱՆ ՄԱՐՄՆԻ՝ ԽՈՐՀՐԴԻ ԱՆԴԱՄՆԵՐԻ ԵՎ ՄԱՆԿԱՎԱՐԺԱԿԱՆ ԱՇԽԱՏՈՂՆԵՐԻ ԲԱՐԵՎԱՐՔՈՒԹՅԱՆ ԿԱՆՈՆՆԵՐԸ (ՎԱՐՔԱԿԱՆՈՆԸ) ՍԱՀՄԱՆԵԼՈՒ ՄԱՍԻՆ»** **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐԻ ՀՐԱՄԱՆԻ ՆԱԽԱԳԾԻ**

1. **Միջոցառման իրականացման անհրաժեշտությունը և նպատակը.**

Հիմք ընդունելով  «Հանրակրթության մասին» ՀՀ օրենքի 30-րդ հոդվածի 1-ին կետի 26.6-րդ ենթակետի պահանջը՝ սույն փաստաթղթով կարգավորվում են հանրակրթական  ուսումնական հաստատությունների՝ (այսուհետ՝ ուսումնական հաստատություն) օրենքով սահմանվող կրթական գործընթացի մանակիցների՝ վարչական, մանկավավարժական աշխատողների, ինչպես նաև ոլորտի շահառու հանդիսացող աշակերտների և ծնողների  փոխհարաբերությունները՝  էթիկայի նորմերի /այսուհետ՝ էթիկայի նորմ/  շրջանակում:

   Սույն փաստաթուղթը հանրակրթության ոլորտում ուսումնական գործընթացի  մասնակիցների գործունեությունը կարգավորող  յուրահատուկ վարքականոն է, որն ուրվագծում է հարաբերությունների այն ոլորտը, որը չի կանոնակարգվում իրավական նորմերով, այլ ենթակա է զուտ բարոյական կարգավորման:

* 1. **Կարգավորման ընթացիկ իրավիճակը և առկա խնդիրները.**

    Հասարակական հարաբերություններում տիրող բացասական երևույթների անհանգստացնող ծավալն ուղիղ համեմատական է  այդ նույն հասարակության տարբեր շերտերի կողմից որդեգրած որոշակի վարքականոնների մակարդակին, որը երբեմն շատ հեռու է  լինում սահմանված նորմերին մոտ լինելուց։ Այդ բացը կրթություն իրականացնող հաստատությունների և ծնողների կողմից անտեսելը կարող է երեխայի ձևավորման վրա շղթայական բացասական ազդեցություն ունենալ։

**1.2. Առկա խնդիրների առաջարկվող լուծումները.**

Փաստաթղթի ստեղծման համար հիմք է հանդիսացել ոլորտում առկա հիմնախնդիրների լուծման համատեքստում հանրակրթության նպատակաուղղվածության առավել արդյունավետ իրագործումը՝ անձի ուսուցման և դաստիարակության գործընթացը զուգակցելով էթիկայի նորմերի համընդհանուր ներդրմամբ։ Ուսումնական հաստատություններում  կրթական գործընթացի մասնակիցների համար էթիկայի նորմերի սահմանումը արդիական խնդիր է, որի կիրարկումը  բխում է առկա մի շարք խնդիրների լուծման անհրաժեշտությունից։ Ուսումնական հաստատություններում էթիկայի նորմերի  ներդրումն ու կիրարկումը հիմք կհանդիսանա կրթության գործընթացի բոլոր մասնակիցների կողմից սեփական իրավունքների և պարտականությունների գիտակցման, ինչպես նաև  ներքին կարգապահական կանոնների  պատշաճ կատարման համար համար: Հասարակության  մեջ մարդու՝ իբրև բարձրագույն արժեքի  ձևավորման և կայուն զարգացում ապահովելու գրավականը կրթության դերի բարձրացումն է,  որը իրատեսական կդառնա, եթե՝

1. անձը գիտակացի դրա անհրաժեշտությունը,
2. բարձրանա դպրոցի և ուսուցչի դերն ու հեղինակությունը,
3. անձի դաստիարակությունը բխի  հասարակական բարոյական հատկանիշներից,
4. անձի սոցիալականացման գործընթացի հիմք ընդունվի  վարքականոնների յուրացումը՝ տվյալ հասարակությանը բնորոշ սոցիալական փորձով,
5. անձը տիրապետի իր հասարական դերին,
6. հասարակական հարաբերությունների կարգավորման գործում կարևորվի դաստիարակությունը՝  էթիկայի նորմերի յուրացման պարտադիր պայմանով։

 Տեղեկատվական դաշտը լայն հնարավորություն է ընձեռում վարքականոնների մասին տարատեսակ ուսուցողական նյութեր ձեռք բերելու և կիրառելու համար, սակայն ցանկալի և համանման արդյունք ունենալու, միասնական նպատակաուղղվածություն սահմանելու համար անհրաժեշտ է  ուսումնական հաստատություններն ապահովել համապատասխան ձեռնարկներով, մեթոդական ուղեցույցներով։  Էթիկայի նորմերի սահմանումը չի հետապնդում դրանք խախտող անձանց նկատմամբ պատժամիջոցների կիրառման նպատակ, այլ ընդհակառակը, դրանք իրագործելու  խիստ անհրաժեշտության գիտակցում և ժամանակի արդյունավետ օգտագործմամբ՝ հնարավորինս արագ դրանց կիրարկման հեռանկար։

**Միջոցառման իրականացումից ակնկալվող արդյունքը.**

Ուսումնական հաստատություններում էթիկայի նորմերի հետևողական ներդրումը կբերի վերջինիս լայն տարածմանը դեպի հասարակության ավելի լայն շերտեր՝ որոշակի ժամանակահատվածում  հասցնելով ցանկալի արդյունքի։ Կբարձրանան ուսուցչի դերն ու հեղինակությունը, կրթության հարգը, սովորողի և նրա ընտանիքի անդամների մոտ կձևավորվի արժեքների վերանայման մշակույթ։ Քաղաքացիական բարձր գիտակցում ունեցող անձի ձևավորումը կհանգեցնի  օրինապահ հասարակության ձևավորմանը։ Էթիկայի նորմերի կիրարկումը կնպաստի անձի հետագա հասարակական հարմարեցմանը, որն էլ կհանգեցնի  ինքնագնահատականի բարձրացմանը, ինքնաճանաճողությանը։ Պատմական, հասարակական երևույթներին կտրվեն համարժեք  գնահատականներ, որոնք էլ կազդեն անձի սոցիալական վարքագծի վրա։ Կրթության դերի գիտակցմամբ ավելի լավ կրթություն ստանալը կնպաստի  անհատի  կենսապայմանների բարելավմանը, և այն սոցիալական կայացման հիմք կհանդիսանա՝ նպաստելով  ամուր ընտանիք ստեղծելուն։ Համարժեք վերաբերմունքի ձևավորնան միջոցով դերակատարում  կունենան համայնքի, բնակավայրի, շրջակա միջավայրի խնամքի, մաքրության պահպանման գործում՝ այն դիտելով իբրև բնապահպանական հոգատարության դրսևորում։

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն, «Կրթություն և համերաշխություն» արհմիություն, «Թրանսփարենսի Ինթերնեշնլ հակակոռուպցիոն կենտրոն» (ԹԻՀԿ) հասարակական կազմակերպություն:

**ՏԵՂԵԿԱՆՔ**

##### «Հանրակրթական ուսումնական հաստատությունների կոլեգիալ կառավարման մարմնի՝ խորհրդի անդամների և մանկավարժական աշխատողների բարեվարքության կանոնները (վարքականոնը) սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունումը չի նախատեսում   պետական բյուջեի  ծախսերի ավելացում:

**ՏԵՂԵԿԱՆՔ**

«Հանրակրթական ուսումնական հաստատությունների կոլեգիալ կառավարման մարմնի՝ խորհրդի անդամների և մանկավարժական աշխատողների բարեվարքության կանոնները (վարքականոնը) սահմանելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում: